|  |  |
| --- | --- |
|  | **Қазақстан Республикасы парламенті Мәжілісінің депутаттарына**  (тізім бойынша) |

*2023 жылғы 6 қыркүйектегі*

*№ ДС-296 сауалға*

**Құрметті депутаттар!**

«Азық – түлік корпорациясы» ҰК» АҚ *(бұдан әрі – Азық-түлік корпорациясы)* тарта отырып, ауыл шаруашылығы өнімдерін өткізудің толыққанды жүйесін құруға қатысты депутаттық сауалды қарап, мынаны хабарлаймын.

*Азық түлік корпорациясының жұмысын өзгертуге және сатып алынатын өсімдік шаруашылығы өнімінің номенклатурасын кеңейтуге қатысты*

Мемлекет басшысының 2023 жылғы 1 қыркүйектегі Қазақстан халқына Жолдауында айтылған тапсырмасын орындау шеңберінде Азық-түлік корпорациясының қызметі астық қана емес, ауыл шаруашылығы өнімдерінің басқа да түрлері бағасының құбылмалылығын төмендетуге бағдарланатын болады.

Осыған байланысты Азық-түлік корпорациясының ауыл шаруашылығы өнімдері нарығында арзандатылған астықты ұн тартатын кәсіпорындарға, мал және құс шаруашылығына егіннің түсімсіздігі және бағаның маусымдық өсуі жылдарында өткізу жолымен тауарлық интервенциялар жүргізу тетігі пысықталуда.

Сондай-ақ, өңдеушілер үшін белгіленген бағамен үшжақты форвардтық сатып алуды енгізу арқылы ауыл шаруашылығы өнімдерін өндірудің, сақтаудың және өткізудің толыққанды желісін құруда жеке нарыққа жәрдемдесетін болады.

Қазіргі уақытта Азық-түлік корпорациясы әлеуметтік маңызы бар   
азық-түлік тауарларының *(бұдан әрі – ӘМАТ)* тұрақтандырылатын 10 түріне қосымша ӘМАТ-тың 3 түріне – қарақұмық жармасы, күріш және күнбағыс майына бағаны тұрақтандыруға қатыса алады.

Осылайша, компания Ауыл шаруашылығы өнімдерінің номенклатурасы мен көлемін біртіндеп кеңейтетін болады, сондай-ақ арзандатылған азық-түлік және жемдік астықты өткізу көлемін ұлғайтатын болады.

*Мал шаруашылығы өнімдерін кепілді сатып алатын мекеме құруға қатысты*

Нарықтық экономика жағдайында сауда операциялары *(сатып алу/сату)* мал шаруашылығы өнімдерін өндірушілер мен жеткізушілер арасындағы шарттық негізде жүзеге асырылады.

Сонымен қатар, ет пен ет өнімдерінің өзіндік құны жоғары екенін атап өткен жөн.

Осыған байланысты, Азық-түлік корпорациясы атынан нарықта қосымша сатып алушының пайда болуына байланысты бағаның көтерілу тәуекелдеріне байланысты мал шаруашылығы өнімдерін кепілді сатып алу жөніндегі мекемені құру тиімсіз.

*Егер бұл ұсыныстар қабылданбаса, шаруалардың өнімдерін кепілдендірілген сатып алудың баламалы тетіктеріне қатысты*

Мемлекет басшысының «айналым схемасы» шеңберінде бөлінетін қаражат есебінен АШТӨ-ге кредит беруді ұлғайту жөніндегі тапсырмаларын орындау шеңберінде *(өңірлердің әлеуметтік-кәсіпкерлік корпорациялары (ӘКК) арқылы ӘМАТ-қа бағаны тұрақтандыру үшін кәсіпкерлік субъектілеріне жеңілдікпен кредит беру)* ӘМАТ-қа бағаны тұрақтандырудың қолданыстағы тетіктері қайта қаралды.

2022 жылғы қарашада АШТӨ-ні форвардтық қаржыландыру қағидалары бекітілді.

Осылайша, қаржыландыру егіс жұмыстарын уақтылы жүргізу үшін бір жыл бұрын жүзеге асырылады, содан кейін маусымаралық кезеңде көкөністерді нарыққа жеткізеді.

Бұдан басқа, форвардтық шарттар жасасу мүмкіндігі үшін ӘМАТ тізімі кеңейтілді. Қарақұмық жармасы, ұнтақталған күріш (дөңгелек дәнді), күнбағыс майы, бірінші сұрыпты бидай ұны және қант өндіру үшін АШТӨ мен қайта өңдеу кәсіпорындарын форвардтық қаржыландыру енгізілді.

Сондай-ақ, қағидалар шеңберінде өңірлік тұрақтандыру қорларын қалыптастыру және кәсіпкерлік субъектілеріне жеңілдікті қарыз беру кезінде АШТӨ-мен қайта өңдеу кәсіпорындарын қаржыландыруға бюджет қаражатының 70% -на дейін жіберу талаптары белгіленген.

Осылайша, қазіргі уақытта АШТӨ-ге бағаны тұрақтандыру тетіктері шеңберінде бөлінетін қаражат есебінен АШТӨ-ге кредит беруді ұлғайту үшін қажетті жағдайлар жасалған.

Жалпы, ауыл шаруашылығы өнімдерін өткізу және агроөнеркәсіптік кешенді дамыту мәселелері Үкіметтің тұрақты бақылауында.

**С. Жұманғарин**

*А. Тоқтарова*

*75-00-33*